JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Gaza rahutusi õhutab Iraan
Peaminister Netanyahu Euroopa-ringreisil
Armee kutsus reservistid Põhja-Iisraeli õppusele
Alustuseks vägivallast Gazas -
Ka 8. juuni on üks araabiamaailma mustadest päevadest
Siis mälestatakse Ida-Jeruusalemma kaotamist 1967. a sõjas.
Päev on nimetatud eriliseks
Jeruusalemma ehk araabia keeles al Qudsi päevaks.
Iraani president Rouhani pidas päev enne seda tulise kõne,
kus nõudis, et Hamas õhutaks massimeeleavaldusi
"illegaalse sionistliku valitsuse" vastu just tol Jeruusalemma päeval.
Nädala eest, 8. juunil, meenutatigi sündmust vägivaldsete tagajärgedega.
Iraani toel ning agiteerituna Hamasi ja Islamidžihaadi poolt
ründas viies eri paigas piiritara üle kümne tuhande meeleavaldaja,
sihiga sellest läbi murda.
Iisraeli armee pidi kasutama tulirelvi ja kuigi tulistati peamiselt jalgadesse,
hukkus siiski mitmeid inimesi ja sajad said viga.
ÜRO peasekretär kutsus 13. juuniks kokku Peaassamblee kriisistungi,
et taas Iisraeli tegevust palestiinlaste vastu hukka mõista.
Hamasi esindaja Fawzi Barhoum rääkis meediale,
et protestid on õigustatud,
sest pole olemas riiki nagu Iisrael, mille pealinnaks oleks Jeruusalemm.
Rühmituse juht Ismael Haniyeh kuulutas omakorda,
et meeleavaldused ja protestid jätkuvad,
kuni Jeruusalemm on vabastatud ja Gaza blokaad lõppenud.
Too Naasmismarss hõlmab ka tervet Läänekallast ja Lääne-Jeruusalemma,
jätkas Haniyeh.
Hamas on siiski valmis arutama kõiki tõsiseid algatusi,
mille abil Gaza blokaadi lõpetada,
kuid mis ei nõrgenda palestiinlaste lõplikke eesmärke,
tõdes Haniyeh intervjuus ajalehele Yediot Aharonot.
Peaminister Netanyahu kaitses Iisraeli armee tegevust
oma 3-päevasel Euroopa-viisidil.
Tema sõnul on armee teinud kõik ohvrite vältimiseks,
kuid Hamas on tegutsenud pidevalt inimohvrite arvu kasvatamiseks.
"Oleme proovinud pisargaasi, suitsupomme,
erinevaid halvavaid vahendeid,
kuid miski neist pole toiminud seda tüüpi massimeeleavalduse vastu.
Hamasi taktika on tekitada tõsiseid vigastusi ja inimohvreid
ning selle kaudu meedia tähelepanu ja Iisraeli hukkamõistmist.
Küsin, kes või milline riik oleks samas olukorras teisiti tegutsenud?
"Kuigi meie sihiks on alati inimohvrite vältimine,
siis antud olukorras, kus üle 90 000 meeleavaldaja
on kolme kuu vältel püüdnud süstemaatiliselt ja vägivaldselt
üle Iisraeli piiri tungida, tekib vältimatult ka inimohvreid ja vigastusi.
Vastutus selle kõige eest lasub Hamasil, mitte Iisraelil,"
rääkis Netanyahu oma Euroopa-ringreisil.
Laupäeval, 9. juunil Jeruusalemmas toimuma pidanud
jalgpalli sõprusmatš Iisraeli ja Argentiina vahel tuli tühistada.
Palestiinlaste juht Mahmoud Abbas
tänas Argentiina Jalgpalliliitu sõprusmatši tühistamise eest,
kuna see oleks vaid kinnitanud Jeruusalemma Iisraeli-staatust.
Otsuse taustal oli ka reaalsemaid põhjuseid -
mitmed Argentiina mängijad olid saanud tapmisähvardusi,
kui sõprusmatšil osalevad. Ähvardusi oli esitatud
ka Argentiina ja Barcelona staarile Lionel Messile.
Abbasi sõnul on Palestiina Jalgpalliliit teinud ära suure töö,
peatades nii Iisraeli katsed eirata ja anulleerida rahvusvahelisi otsuseid
okupeeritud Jeruusalemma kohta, mis on igavese Palestiina riigi pealinn.
Iisraeli armee hävitas juuni algul Hamasi ehitatud merealuse tunneli
Gaza sektori rannikul. Tunneli ehitamist oli jälgitud mitu kuud
ja kui see oli valmis ja kasutatav, hävitati see mitme õhurünnakuga.
Tunnel oli kaevatud keskmiselt 2-3 meetri sügavusele
ja see ulatus mere all kümnete meetrite kaugusele.
Selle lähtekoht oli peidetud ühte rannalähedasse hoonesse,
kust kaevati ka tunnelit Iisraeli piirile lähemale.
Iisraeli armee esindaja sõnul on see vaevalt ainus merealune tunnel,
mida Hamas parajasti kaevab,
kuid armeel on vahendid nende märkamiseks ja hävitamiseks.
Varasemates uudistes
oleme rääkinud Iisraeli ehitatavast merealusest turvatarast
tõkestamaks tuukerterroristide pääsu Iisraeli mereteitsi.
Too Hamasi merealune tunnelitegevus on osa nende poolt märtsis alustatud
Naasmismarsi nime kandvast vägivaldsete meeleavalduste sarjast,
mille vältel on hukkunud üle 120 ja viga saanud ca 14 000 inimest.
Iisraeli armee kutsus 10. juunil üllatuslikult tuhandeid reserviste
suurele õppusele Golanil, Süüria piiri ääres.
Põhjuseks oli see, et Süüria armee hakkas koondama suuri armeeüksusi
Quneitra linna lähedale
Golani ja Iisraeli armeebaaside vastaasnõlvakule.
Süüria armee teates mainiti kaht suurt sõjalist operatsiooni
Jordaania piiri lähedal Daraa linnas.
Süüria on koondanud piirkonda soomukeid ja raskeväge,
mistõttu Iisraeli armee kutsus reservistid välja,
kui Süüria armee peaks laiendama oma operatsioone Golani poole.
Oma kombe kohaselt kasutab Süüria abiks
nii Hezbollah' kui Iraani Revolutsioonikaarti sõdureid.
Kõigile neile on siiski antud Süüria armee vormid ja relvastus.
Peaminister Netanyahu pidas jõulise kõne eelmine pühapäev
Jeruusalemmas toimunud USA juutide Global Forumi kongressl.
"Palestiinlaste omavahelise konflikti tegelikud põhjused
on olnud samad viimased 70 aastat -
nad ei taha kunagi tunnustada Iisraeli riigi olemasoluõigust,
mistõttu Iisrael ei saa tunnustada ka Palestiina riiki.
Seda on neile pakutud korduvalt ja see on alati võimatuna tagasi lükatud.
Me ei saa tunnustada juudiriiki mitte mingis vormis, on alatine vastus.
Selle asemel on nad oma asja ajades alati vägivallale toetunud.
Viimase nelja aasta vältel on Abbasi juhitud valitsus
maksnud süüdimõistetud terroristidele üle miljardi dollari abirahana
või preemiatena nende tegude eest.
Hamas aga on kasutanud üle 100 mln dollari
üksnes rünnakutunnelite ehitamiseks. Kujutage ette,
kui palju need rahad oleks aidanud tõelist abi vajavaid palestiinlasi,"
rääkis Netanyahu oma kõnes.
Iisraeli sisejulgeoleku- ja luureteenistus Shin Bet ehk Shabak
paljastas palestiinlaste plaanitud atentaadikatse,
mille sihtmärkide seas oli ka Iisraeli peaminister Netanyahu.
Ida-Jeruusalemmast pärit Jamal Rashde
seisis 5.06 kohtu ees atentaadikatse eest,
millega sihiti lisaks Netanyahule
ka Jeruusalemma linnapead Nir Barkati
ja mitmeid Kanada kodanikke.
Rashde terroriraku plaaniks
oli õhkida pomm USA Jeruusalemma saatkonnas.
Rakku kuulus lisaks Rashdele veel kaks palestiinlast.
Abi ja varustust oma ülesandeks oleksid nad saanud Süüriast.
Sellised olid tänased uudised.
Paluge rahu Jeruusalemmale, Iisraelile ja selle rahvale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee